|  |  |
| --- | --- |
| C:\Users\User\Pictures\logo-up-4color-stamp-1.jpgΕ Λ Λ Η Ν Ι Κ Η Δ Η Μ Ο Κ Ρ Α Τ Ι Α | ***ΣΧΟΛΗ ΑΝΘΡΩΠΙΣΤΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ***  ***ΤΜΗΜΑ ΕΠΙΣΤΗΜΩΝ ΤΗΣ ΕΚΠΑΙΔΕΥΣΗΣ ΚΑΙ***  ***ΚΟΙΝΩΝΙΚΗΣ ΕΡΓΑΣΙΑΣ***  **ΓΡΑΜΜΑΤΕΙΑ**  E-mail: [secptde@upatras.gr](mailto:secptde@upatras.gr) |

**ΑΝΑΚΟΙΝΩΣΗ**

Οι αιτήσεις για την ορκωμοσία των φοιτητών/τριών του Προπτυχιακού Προγράμματος Σπουδών που θα πραγματοποιηθεί **στις 6 Αυγούστου 2025** θα γίνονται δεκτές αποκλειστικά και μόνο από την ηλεκτρονική πλατφόρμα του Πανεπιστημίου Πατρών (με τη χρήση των κωδικών πρόσβασης στο upatras:

<https://eservice.upatras.gr/>

από **Παρασκευή 20/6/2025 έως και Δευτέρα 14/7/2025**

(Εκπρόθεσμες αιτήσεις ορκωμοσίας **ΔΕΝ** θα γίνονται δεκτές μετα το πέρας της προθεσμίας και οι πτυχιούχοι που δεν πρόλαβαν θα έχουν την δυνατότητα συμμετοχής σε επόμενη ορκωμοσία)

Οι ενδιαφερόμενοι θα πρέπει να υποβάλλουν την αίτηση ορκωμοσίας τους (ΟΧΙ περάτωσης σπουδών) χρησιμοποιώντας αποκλειστικά τον σύνδεσμο <https://eservice.upatras.gr/> συνοδευόμενη από τα δικαιολογητικά που ακολουθούν:

* Έντυπο αίτησης (επισυνάπτεται) συμπληρωμένο και υπογεγραμμένο χωρίς γνήσιο υπογραφής,
* Φωτοτυπία αστυνομικής ταυτότητας (και οι δύο όψεις),
* Υπεύθυνη δήλωση του Ν.1599/1986 με έκδοση από το **gov.gr** ότι δεν υπάρχει καμία εκκρεμότητα με την Κεντρική Βιβλιοθήκη, τη Φοιτητική Λέσχη και τη Φοιτητική Εστία του Πανεπιστημίου Πατρών

Οι απόφοιτοι θα πρέπει να μεριμνήσουν για την επιστροφή της ακαδημαϊκής τους ταυτότητας

* Στην περίπτωση που έχετε απωλέσει την ακαδημαϊκή ταυτότητα το δηλώνετε σε υπεύθυνη δήλωση που εκδίδεται μέσω της εφαρμογής gov.gr.
* Στην περίπτωση που έχει λήξει, το δηλώνετε επίσης σε υπεύθυνη δήλωση που εκδίδεται μέσω της εφαρμογής gov.gr.

Και στις 2 περιπτώσεις συμπεριλαμβάνετε την **υπεύθυνη δήλωση απώλειας της Ακαδημαϊκής Ταυτότητας στην ηλεκτρονική αίτηση ορκωμοσίας.**

* Στην περίπτωση που έχετε ενεργή ακαδημαϊκή ταυτότητα την παραδίδετε στη Γραμματεία του Τμήματος αυτοπροσώπως όταν υποβάλλετε την αίτηση ή άμεσα την αποστέλλετε στη Γραμματεία με ταχυδρομείο ή courier, προκειμένου να ακυρωθεί.

**ΟΔΗΓΙΕΣ ΟΡΚΩΜΟΣΙΑΣ – ΧΡΗΣΙΜΕΣ ΠΛΗΡΟΦΟΡΙΕΣ**

* Το πτυχίο ή το δίπλωμα απονέμεται σε δημόσια τελετή ορκωμοσίας και απονομής πτυχίων/διπλωμάτων, ενώπιον των Πανεπιστημιακών Αρχών (Πρυτανικών Αρχών, Κοσμητόρων Σχολών, Προέδρων Τμημάτων ή εκπροσώπων τους), **οι οποίοι συμμετέχουν στην τελετή με την τήβεννο του Ιδρύματος.**
* Ο χώρος διεξαγωγής των τελετών των Τμημάτων που εδρεύουν στην Πάτρα είναι το Αμφιθέατρο Ι1 του Συνεδριακού και Πολιτιστικού Κέντρου του Πανεπιστημίου Πατρών <http://www.confer.upatras.gr/index.php>
* Πληροφορίες για πρόσβαση στην Πανεπιστημιούπολη στο Ρίο Πατρών, στο Αγρίνιο και στο Μεσολόγγι, μπορείτε να αναζητήσετε στο σύνδεσμο

:https:/[/www.upatras.gr/foitites/protoeteis/prosvasi-stin-panepistimioupoli-patras/](http://www.upatras.gr/foitites/protoeteis/prosvasi-stin-panepistimioupoli-patras/)

* το κείμενο της καθομολόγησης των προπτυχιακών/μεταπτυχιακών αποφοίτων ή διαβεβαίωσης διδακτόρων, χορηγείται από τη Γραμματεία του Τμήματος. Κατά την τελετή ορκωμοσίας καλούνται με αλφαβητική σειρά οι πτυχιούχοι/διπλωματούχοι κάθε Τμήματος. Μεταξύ αυτών, ο πτυχιούχος/διπλωματούχος που πέτυχε τον μεγαλύτερο βαθμό, αναγιγνώσκει την διαβεβαίωση ή την καθομολόγηση, αντίστοιχα.
* Επειδή η τελετή ορκωμοσίας αποτελεί μια σημαντική στιγμή τόσο για τους αποφοίτους όσο και για τις οικογένειές τους, μεριμνάται ώστε να πραγματοποιηθεί σε ατμόσφαιρα πολιτισμού και ευπρέπειας, όπως αρμόζει σε Ακαδημαϊκό Ίδρυμα. **Ως εκ τούτου, απαγορεύεται η κατανάλωση ποτού και φαγητού, καθώς και η χρήση ειδών πάρτι (σερπαντίνων, κομφετί, καραμουζών κλπ.) στο χώρο διεξαγωγής των τελετών, στους κοινόχρηστους χώρους και στον περιβάλλοντα χώρο της Πανεπιστημιούπολης.**
* Στο πλαίσιο του Γενικού Κανονισμού Προστασίας Προσωπικών Δεδομένων ΕΕ 2016/679, σας ενημερώνουμε ότι, οι τελετές ορκωμοσίας πτυχιούχων - διπλωματούχων του Πανεπιστημίου Πατρών, βιντεοσκοπούνται και μεταδίδονται διαδικτυακά, ενώ καθ’ όλη τη διάρκεια των τελετών λαμβάνονται φωτογραφίες των ορκιζόμενων και των παρευρισκόμενων επισκεπτών από διαπιστευμένους φωτογράφους, εικονολήπτες. Με τη συμμετοχή σας στις τελετές δηλώνετε ότι γνωρίζετε τη συλλογή και χρήση των δεδομένων εικόνας/ήχου και συναινείτε σε αυτήν. Όποιος ή όποια δεν αποδέχεται την πιθανότητα να φωτογραφηθεί ή βιντεοσκοπηθεί, παρακαλούμε να το δηλώσει στο [(panen@upatras.gr),](mailto:(panen@upatras.gr) προκειμένου να κατευθυνθεί σε θέσεις εκτός εμβέλειας της φωτογράφησης ή της βιντεοσκόπησης. Ο αριθμός των θέσεων είναι περιορισμένος και θα τηρηθεί σειρά χρονικής προτεραιότητας. Πληροφορίες σχετικά με την Προστασία Προσωπικών Δεδομένων μπορείτε να αναζητήσετε στο σύνδεσμο: <https://www.upatras.gr/privacy-policy/> ή να επικοινωνήσετε με τον Υπεύθυνο Προστασίας Δεδομένων ([dpo@upatras.gr](mailto:dpo@upatras.gr)).
* Στους χώρους διεξαγωγής των τελετών, θα πραγματοποιείται λήψη φωτογραφιών/βίντεο καθώς και πώληση άνθεων από αδειοδοτημένους επαγγελματίες.
* Οι προπτυχιακοί φοιτητές, του Πανεπιστημίου Πατρών, κατά την τελετή ορκωμοσίας τους φέρουν **το επίσημο ένδυμα (τήβεννο**). **Οι ενδιαφερόμενοι θα πρέπει να προσέρχονται τουλάχιστον 30 λεπτά πριν από την έναρξη της τελετής,** προκειμένου να περιενδυθούν την τήβεννο. Μετά το πέρας της τελετής, επιστρέφουν υποχρεωτικά & ενυπογράφως την τήβεννο.
* Στις τελετές θα συμμετάσχουν οι ορκιζόμενοι/-ες, συνοδευόμενοι: **από πέντε (5) το πολύ άτομα/ορκιζόμενο-η.** Οι ορκιζόμενοι με τους συνοδούς τους προσέρχονται στο χώρο διεξαγωγής της τελετής **μία ώρα πριν την έναρξη της τελετής** και αποχωρούν σταδιακά, **χωρίς να παραμένουν στους κοινόχρηστους χώρους**,προκειμένου να αποφεύγεται ο συνωστισμός μεταξύ των τελετών ορκωμοσίας.
* Οι ορκιζόμενοι/-ες, οφείλουν να ακολουθούν όλες τις παραπάνω οδηγίες καθώς και να ενημερώνουν τους συνοδούς τους σχετικά με αυτές.
* Το πρόγραμμα των τελετών ενδέχεται να τροποποιηθεί και να προσαρμοστεί ανάλογα με τις ειδικές συνθήκες που μπορεί να προκύψουν.

Από τη Γραμματεία 20 Ιουνίου 2025